**LĪGUMS**

**Par autotransporta remonta un tehniskās apkopes pakalpojumiem Daugavpils pilsētas domes vajadzībām**

Daugavpils 2016.gada 28.oktobrī

**Daugavpils pilsētas dome**, reģistrācijas Nr.90000077325, juridiskā adrese: Kr.Valdemāra iela 1, Daugavpils, LV-5401, turpmāk saukta Pasūtītājs, tās **izpilddirektores Ingas Goldbergas** personā, kura darbojas uz iestādes nolikuma pamata, no vienas puses, un

**Sabiedrība ar ierobežotu atbildību “Tehnometal”**, reģistrācijas Nr.41503055162, juridiskā adrese: Dīķu iela 33-34, Daugavpils, LV-5401, turpmāk saukta Izpildītājs, tās **valdes locekļa** **ar tiesībām pārstāvēt kapitālsabiedrību atsevišķi Olgas Nurgalijevas** personā, no otras puses, bet abi kopā un katrs atsevišķi turpmāk saukti arī – Puses,

pamatojoties uz Daugavpils pilsētas domes iepirkuma komisijas 2016.gada 24.oktobra lēmumu (iepirkumu komisijas sēdes protokols Nr.4) iepirkuma “Autotransporta remonta un tehniskās apkopes pakalpojumi Daugavpils pilsētas domes vajadzībām”, identifikācijas Nr.DPD 2016/185, noslēdza šādu Līgumu:

**1.Līguma priekšmets**

1.1.Pasūtītājs uzdod un apmaksā, bet Izpildītājs apņemas sniegtPasūtītājam autotransporta remonta un tehniskās apkopes pakalpojumus (turpmāk – Pakalpojums), pēc Pasūtītāja pieprasījuma, saskaņā ar iepirkuma tehnisko specifikāciju (*pielikumā*), Izpildītāja iesniegto tehnisko piedāvājumu (*pielikumā*), Izpildītāja finanšu piedāvājumu (*pielikumā*) šajā līgumā noteiktajā kārtībā un termiņos.

1.2.Izpildītājssaskaņā ar Pasūtītājapieprasījumu apņemas sniegt Pakalpojumu atbilstoši līguma nosacījumiem un līguma pielikumiem, bet Pasūtītājsapņemas pieņemt sniegto Pakalpojumu un apmaksāt par saņemto Pakalpojumu saskaņā ar šī Līguma nosacījumiem.

**2.Pakalpojuma sniegšanas kārtība**

2.1.Pasūtītājs nodod autotransportu Pakalpojuma sniegšanai Izpildītājam ar Pieņemšanas – nodošanas aktu, kurā norādīts konkrētais transportlīdzeklis, tā komplektācija, veicamo darbu apjoms, defekti un citas ziņas, kā arī norādīta vieta, kur Pakalpojuma sniegšanas laikā atradīsies transportlīdzeklis. Autotransports tiek nodots iepriekš saskaņotā laikā, no plkst. 09:00-18:00, bet ne vēlāk kā 8 (astoņu) stundu laikā no Pasūtītāja rakstiska pieteikuma saņemšanas pa faksu vai elektroniski. Ja autotransporta Pakalpojumu izpildes laikā, Izpildītājs atklāj defektus, kas nav norādīti Pieņemšanas – nodošanas aktā un kuru novēršanai nepieciešami papildus remontdarbi vai bojāto detaļu nomaiņa, Izpildītājs 2 (divu) stundu laikā rakstiski pa faksu vai elektroniski informē Pasūtītāju, kā arī kā arī iesniedz Pasūtītājam pa faksu vai elektroniski uz saskaņošanu autotransporta apskates aktu un autoservisā veicamo tehnisko apkopju vai remonta pakalpojumu izmaksu tāmi 8 (astoņu) stundu laikā pēc papildus pasūtījuma apstiprināšanas un vienošanās par sniedzamo pakalpojumu izpildes termiņu.

2.2.Izpildītājs pēc autotransporta saņemšanas ne vēlāk kā 8 (astoņu) stundu laikā sastāda un nosūta Pasūtītājam pa faksu vai elektroniski uz saskaņošanu autotransporta apskates akts un autoservisā veicamo tehnisko apkopju vai remonta pakalpojumu izmaksu tāme.

2.3.Pakalpojumus nedrīkst veikt bez apskates akta un izmaksu tāmes rakstiskas saskaņošanas ar Pasūtītāju.

2.4.Ar Pakalpojumu sniegšanu saistītos dokumentus Izpildītājs nosūta Pasūtītājam uz e-pasta adresi: ilga.lauska@daugavpils.lv, bet Pasūtītājs nosūta Izpildītājam uz e-pasta adresi: tehnometal2011@gmail.com. Pasūtītājs izvērtē saņemtos dokumentus 1 (vienas) darba dienas laikā no to saņemšanas. Izpildītājs uzsāk Pakalpojumu sniegšanu pēc Pasūtītāja atbildes saņemšanas, kurā apstiprināta visi iesniegtie dokumenti.

2.5.Remonta pakalpojumu izmaksu tāmē Izpildītājs norāda darbu nosaukumus, paredzēto darba stundu skaitu un materiālu izmaksas, piemērotās atlaides, kā arī autotransporta rezerves daļu piegādes termiņu un tehnisko apkopju vai remonta pakalpojumu izpildes termiņu.

2.6.Pēc transportlīdzekļa saņemšanas, Izpildītāja pienākums ir nekavējoties uzsākt Pakalpojuma sniegšanu, ievērojot tehniskā specifikācija norādītos remonta izpildes nosacījumus un termiņus.

2.7.Izpildītājam nav tiesību mainīt Pieņemšanas – nodošanas aktā norādīto transportlīdzekļa atrašanās vietu bez Pasūtītāja rakstveida piekrišanas. Pasūtītājam ir tiesības brīvi, pēc saviem ieskatiem, jebkurā laikā ieiet transportlīdzekļa atrašanās vietā, lai pārbaudītu šī noteikuma izpildi.

2.8.Pēc Pakalpojuma sniegšanas Izpildītājs nodod Pasūtītājam atpakaļ autotransportu ar Pieņemšanas – nodošanas aktu.

2.9.Pakalpojums uzskatāms par izpildītu ar brīdi, kad Pasūtītājs ir parakstījis Pieņemšanas – nodošanas aktu par transporta vienības pieņemšanu pēc Pakalpojuma izpildes.

2.10.Izpildītājs pirms rēķina izrakstīšanas nosūta to saskaņošanai Pasūtītāja pilnvarotajai personai, izmantojot elektroniskos saziņas līdzekļus.

2.11.Gadījumā, kad Pasūtītājam ir vajadzība saņemt autotransporta atsevišķas rezerves daļas vai piederumus, bez autotransporta nodošanas Izpildītājam (bez remonta vai tehniskās apkopes darbu veikšanas), Pasūtītājs elektroniskā veidā nosūta Izpildītājam uz šajā Līgumā norādīto elektronisko pasta adresi atsevišķu pieprasījumu, kurā norāda nepieciešamās rezerves daļas vai autopiederumus. Pēc minētā pieprasījuma saņemšanas Izpildītājs sastāda rezerves daļu vai autopiederumu tāmi un norāda pieprasījumā minētā Pakalpojuma izpildes termiņu, kuru saskaņo ar Pasūtītāju. Izpildītājs izpilda Pakalpojumu saskaņotajā termiņā. Norēķins par saņemtām automašīnu atsevišķām rezerves daļām vai autopiederumiem notiek saskaņā ar izsniegto pavadzīmi un šī Līguma 3.7.punktu.

2.12.Izpildītājs ar šo Līgumu garantē uzstādītajām rezerves daļām 12 (divpadsmit) mēnešu garantiju, Pakalpojuma ietvaros veiktajiem darbiem 12 (divpadsmit) mēnešu garantiju no Pieņemšanas – nodošanas akta parakstīšanas brīža. Izpildītāja pienākums ir 5 (piecu) darba dienu laikā pēc pretenziju saņemšanas no Pasūtītāja par saviem līdzekļiem novērst trūkumus Pasūtījuma izpildē vai vienoties ar Pasūtītāju par trūkumu novēršanas kārtību.

2.13.Izpildītājs ar šo Līgumu garantē visām rezerves daļām aktuālo mazumtirdzniecības cenu.

2.14.Izpildītājs ar šo Līgumu garantē visu Pakalpojumu sniegšanu atbilstoši pievienotās tehniskās specifikācijas prasībām un nosacījumiem.

2.15.Izpildītāja pienākums, uzstādot autotransporta līdzeklim (-ļiem) rezerves daļas, iesniegt Pasūtītājam rezerves daļu izgatavotājrūpnīcas garantijas talonu (ja tāds ir paredzēts attiecīgajai rezerves daļai).

2.16.Izpildītāja pienākums 5 (piecu) darba dienu laikā pēc līguma spēkā stāšanās, bet ne vēlāk kā pirms pakalpojumu sniegšanas uzsākšanas, iesniegt Pasūtītājam profesionālās darbības civiltiesiskās atbildības apdrošināšanas polisi uz visu līgumā atrunāto pakalpojumu sniegšanas un garantijas termiņu ar kopējo atbildības limitu ne mazāku kā 10000,00 EUR (desmit tūkstoši euro un 00 centi) un dokumentu, kas apliecina apdrošināšanas prēmijas apmaksu, kopijas, uzrādot minēto dokumentu oriģinālus. Apdrošināšanas polisē kā trešajai personai ir jābūt minētai arī Daugavpils pilsētas domei.

**3.Līguma summa un norēķinu kārtība**

3.1.Pakalpojuma izmaksas ir noteiktas tehniskajā piedāvājumā. Pakalpojuma izmaksas vienības summa paliek nemainīga visā līguma darbības laikā.

3.2.Kopējā līgumsumma šī līguma darbības laikā ir 5000,00 EUR (*pieci tūkstoši euro 00 centi*) bez PVN, PVN 21% 1050,00 EUR /*viens tūkstotis piecdesmit euro 00 centi*/, pavisam kopā ar PVN 21% 6050,00 EUR /*seši tūkstoši piecdesmit euro 00 centi*/.

3.3.Pievienotās vērtības nodoklis tiekaprēķināts un maksātsatbilstoši Latvijas Republikas normatīvajos aktos noteiktajā kārtībā.

3.4.Līguma summa par vienu vienību (vienu darba stundu par remonta un tehniskās apkopes pakalpojuma sniegšanu) ir noteikta saskaņā ar tehnisko specifikāciju un tehnisko piedāvājumu, kas ir šī Līguma neatņemama sastāvdaļa. Cenā iekļautas visas ar Pakalpojuma sniegšanu saistītās izmaksas, kā arī stundu darba normas likmes, kas nepārsniedz attiecīgās autoražotājrūpnīcas izstrādātās normas.

3.5.Pasūtītājs patur tiesības neizmantot pilnā apjomā tehniskajā specifikācijā norādītās pozīcijas.

3.6.Norēķins par izpildīto Pakalpojumu tiek veikts pamatojoties uz abpusēji parakstītu Pieņemšanas – nodošanas aktu un saskaņā ar pievienotu rēķinu, kurā ir uzskaitīti veiktie darbi, nomainītās rezerves daļas, piegādātie autopiederumi un norādītas katras uzskaitītās vienības cena un atlaide, kā arī norādīta kopējā summa.

3.7.Samaksu par izpildīto Pakalpojumu Pasūtītājs veic ne vēlāk kā 30 (trīsdesmit) dienu laikā pēc rēķina un pieņemšanas - nodošanas akta saņemšanas no Izpildītāja puses. Priekšapmaksa netiek paredzēta.

3.8.Norēķini par saņemto Pakalpojumu tiek veikti euro valūtā bezskaidras naudas pārskaitījuma veidā uz Izpildītāja bankas kontu, kas norādīts Līgumā un izsniegtajā rēķinā.

3.9.Par samaksas dienu tiek uzskatīta diena, kad Pasūtītājs veicis bankas pārskaitījumu, ko apliecina attiecīgs maksājuma uzdevums.

3.10.Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**4.Līguma darbības termiņš**

4.1.Līguma priekšmetā minēto Pakalpojumu sniedz 6 (sešus) mēnešus no līguma abpusējas parakstīšanas dienas vai līdz brīdim, kad summa par pakalpojuma sniegšanu ir sasniegusi līguma 3.2.punktā minēto kopējo līgumsummu (atkarībā no tā, kurš no nosacījumiem iestājas pirmais).

4.2.Līgums stājas spēkā ar tā parakstīšanas brīdi un ir spēkā līdz Līgumā noteikto saistību pilnīgu un savstarpēju nokārtošanu.

**5.Līdzēju atbildība**

5.1.Izpildītājs pilnā apmērā atbild par Pasūtītāja transportlīdzekļa saglabāšanu pilnā tā komplektācijā, kādā to pieņēmis Pakalpojuma sniegšanai, kas norādīts Nodošanas - pieņemšanas aktā.

5.2.Līdzēji ir savstarpēji atbildīgi par otram Līdzējam nodarītajiem zaudējumiem, ja tie radušies Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības rezultātā.

5.2.Ja Izpildītājs nesniedz Pakalpojumus vai arī sniedz līguma un tā pielikumu nosacījumiem neatbilstošus Pakalpojumus, kā arī nesniedz Pakalpojumus līguma 2.6. un 2.12.punktos noteiktajos termiņos, Izpildītājs maksā Pasūtītājam līgumsodu 0,5% (nulle, komats, piecu procentu) apmērā no Līguma summas par katru nokavēto dienu, bet ne vairāk kā 10% (desmit procentu) apmērā no Līguma summas.

5.3.Ja Pasūtītājs neizpilda Līguma 3.7.punktā noteiktās saistības, Pasūtītājs maksā Piegādātājam līgumsodu 0,5% (nulle, komats, piecu procentu) apmērā no nesamaksātās summas par katru kavēto dienu, bet ne vairāk kā 10% (desmit procentu) apmērā no parāda apmēra.

5.4.Līgumsoda samaksa neatbrīvo Puses no savu pienākumu izpildes.

5.5.Ja šis Līgums tiek izbeigts Izpildītāja vainas dēļ saskaņā ar šī Līguma 6.1.2. – 6.1.6.apakšpunktu, Pasūtītājs ir tiesīgs prasīt līgumsodu 10% (desmit procenti) apmērā no Līguma summas.

**6.Līguma darbības izbeigšana**

6.1.Pasūtītājam ir tiesības nekavējoties izbeigt līgumu bez jebkādu zaudējumu atlīdzības pienākuma saistībā ar līguma izbeigšanu, informējot par to Izpildītāju vismaz 7 (septiņas) dienas iepriekš, ja ir iestājies vismaz viens no šādiem gadījumiem

6.1.1.Izpildītājam iestājas maksātnespēja vai tā darbība tiek izbeigta, pārtraukta vai apturēta;

6.1.2.ja Izpildītājs ir pārkāpis Līguma 2.7.punktā norādīto noteikumu un bez Pasūtītāja rakstveida piekrišanas pārvietojis Pasūtītāja transporta līdzekli uz citu tā atrašanās vietu nekā norādīts Nodošanas - pieņemšanas aktā vai izmanto to savām vajadzībām;

6.1.3.ja Pasūtītāju neapmierina Izpildītāja sniegto Pakalpojumu kvalitāte un tas ir konstatēts ar aktiem un/vai pretenzijām;

6.1.4.ja Izpildītājs vairākkārtīgi nav ievērojis Līguma 2.6. un/vai 2.12.punktos norādītos remonta izpildes termiņus;

6.1.5.ja Izpildītājs līgumā noteiktajā termiņā neiesniedz Pasūtītājam 2.16.punktā minēto dokumentu;

6.1.6.ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus, kā rezultātā tiek apturēta Izpildītāja darbība;

6.1.6.citi būtiski apstākļi, kas var apdraudēt Līguma saistību izpildi.

**7.Nepārvarama vara**

7.1.Neviena no līguma pusēm nav atbildīga par savu līgumā noteikto saistību neizpildi, ja šo saistību izpilde nav iespējama nepārvaramas varas apstākļu dēļ.

7.2.Nepārvaramas varas apstākļi ir tādi apstākļi, kurus puses nevar ietekmēt un par ko tās nevar būt atbildīgas, ieskaitot tādus kā karu un jebkādu karadarbību, blokādi, embargo, eksporta un importa aizliegumu, epidēmijas, zemestrīces, ugunsgrēkus, plūdus un citas katastrofas, valsts varas institūciju lēmumus un citus ārkārtēja rakstura apstākļus, kurus puses nevarēja paredzēt līguma noslēgšanas laikā.

7.3.Darbaspēka nepietiekamība un materiālu trūkums netiek atzīti par nepārvaramas varas apstākļiem.

7.4.Pusei, kurai kļuvis neiespējami izpildīt saistības nepārvaramas varas apstākļu dēļ, ir pienākums nekavējoties 5 (*piecu*) dienu laikā rakstiski informēt otru pusi par šādu apstākļu rašanos un jāveic visi nepieciešamie pasākumi, lai nepieļautu pusēm zaudējumu rašanos.

7.5.Ja iestājas nepārvaramas varas apstākļi, līguma darbības laiks pagarinās uz šo apstākļu darbības periodu. Ja šie apstākļi turpinās ilgāk nekā 6 (*sešus*) mēnešus, otrai pusei ir tiesības līgumu lauzt.

**8.Pārējie nosacījumi**

8.1.Jebkuras izmaiņas vai papildinājumi līgumā ir izdarāmi rakstveidā un ir spēkā tikai pēc to abpusējas parakstīšanas.

8.2.Strīdus šī līguma ietvaros Puses risina savstarpēji vienojoties, bet, ja vienošanos nav iespējams panākt – tiesā, normatīvajos aktos noteiktajā kārtībā.

8.3.Jebkura no Pusēm, iepriekš rakstiski brīdinot otru pusi, ir tiesīga atkāpties no līguma un pieprasīt atlīdzināt tai nodarītos zaudējumus, ja otra puse pieļāvusi šī līguma saistību pārkāpšanu.

8.4.Līgums sastādīts divos eksemplāros uz 5 (piecām) lapām.

Pielikumā: tehniskā specifikācija (*oriģināls*), tehniskais piedāvājums (*oriģināls*), finanšu piedāvājums (*oriģināls*).

**9.Pušu juridiskās adreses un rekvizīti**

|  |  |
| --- | --- |
| **Pasūtītājs:** Daugavpils pilsētas domereģ. Nr.90000077325, Kr.Valdemāra iela 1, Daugavpils, LV-5401AS “Swedbank”, kods HABALV22,konts LV69HABA0001402041250Daugavpils pilsētas domes izpilddirektore   *(personiskais paraksts)* I.Goldberga | **Izpildītājs:**SIA “Tehnometal”reģ.Nr.41503055162, Dīķu iela 33-34, Daugavpils, LV-5401AS “DNB banka”, kods RIKOLV2X,konts LV41RIKO0002013278017SIA “Tehnometal” valdes loceklis ar tiesībām pārstāvēt kapitālsabiedrību atsevišķi  *(personiskais paraksts)* O.Nurgalijeva |